[{"text_idx": "#000006", "text": "Ar o\u0302l gwrando ar ei ddarllediadau hiraethus enwog megis Quite Early One\nMorning a darllen ei farddoniaeth heddychlon, hyfryd, megis Fern Hill,\nroeddwn i\u2019n credu fy mod yn adnabod Dylan. Roeddwn i\u2019n anghywir. Rydw i wedi\nbod yn darllen The Collected Stories gan Dylan Thomas yn ddiweddar ac,\nfel person sy\u2019n mwynhau ffuglen gothig ac arswyd, cefais fy synnu o\u2019r ochr orau\npan sylweddolais pa mor dywyll oedd ei straeon."}, {"text_idx": "#000007", "text": "Stori cyntaf y casgliad yw After the Fair, sef stori a oedd yn\nteimlo braidd fel breuddwyd neu ffantasi o\u2019r hyn sy\u2019n digwydd ar o\u0302l i\u2019r ffair\ngau dros nos. Mae geiriau Dylan yn gyrru iasau ar hyd fy asgwrn cefn wrth\nddisgrifio\u2019r ferch yn symud yn agosach i\u2019r sto\u0302f i gadw\u2019n gynnes, ac mae\u2019n creu\nawyrgylch iasol trwy ddisgrifio\u2019r nos yn ddisgroeso a cherddoriaeth y carwse\u0301l\nyn boddi sw\u0302n y gwynt."}, {"text_idx": "#000010", "text": "Mae diweddglo pob stori\u2019n aml yn sydyn, a byddaf yn gofyn i fy hun yn aml os wnaeth hynny ddigwydd o ddifrif. Fodd bynnag, byddaf yn synnu ar ddychymyg Dylan a\u2019i allu i hudo a phlymio\u2019r darllenwr i\u2019w fyd ei hun, a oedd yn achosi i mi ofyn \u201ca oedd hynny\u2019n stori a ddarllenais neu\u2019n freuddwyd byw?\u201d. Nid dyna oedd holl gynnwys ei gasgliad, wrth gwrs; mae rhai o\u2019r straeon eraill yn fwy doniol, hiraethus ac emosiynol, felly mae rhywbeth at ddant pawb. Mae\u2019r straeon annifyr hyn yn un elfen yn unig o The Collected Stories yr wyf wedi ei mwynhau\u2019n bersonol. Os ydych chi\u2019n ddigon dewr i roi cynnig arnynt, gallwch brynu The Collected Stories yng Nghanolfan Dylan Thomas, dros y ffo\u0302n ar 01792 463980, neu ar-lein yn swanseashop.co.uk"}, {"text_idx": "#000013", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}]